గుమ్మడిదల మండలం

గుమ్మడిదల మండలం, తెలంగాణ రాష్ట్రం, సంగారెడ్డి జిల్లాకు చెందిన మండలం.ఇది పటాన్‌చెరు శాసనసభ నియోజకవర్గం పరిధికి చెందిన మండలం. 2016  లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని కొత్తగా ఏర్పరచారు.    దానికి ముందు ఈ మండలం మెదక్ జిల్లా లో ఉండేది.    ప్రస్తుతం ఈ మండలం సంగారెడ్డి రెవిన్యూ డివిజనులో భాగం. పునర్వ్యవస్థీకరణకు  ముందు ఇది మెదక్ డివిజనులో ఉండేది.ఈ మండలంలో  12  రెవెన్యూ గ్రామాలు ఉన్నాయి. నిర్జన గ్రామాలు లేవు. గుమ్మడిదల, ఈ మండలానికి కేంద్రం.

కొత్త మండల కేంద్రంగా గుర్తింపు. 
లోగడ గుమ్మడిదల గ్రామం మెదక్ జిల్లా, మెదక్ రెవిన్యూ డివిజను పరిధిలోని జిన్నారం మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా గుమ్మడిదల గ్రామాన్ని నూతన మండల కేంద్రంగా సంగారెడ్డి జిల్లా, సంగారెడ్ది రెవిన్యూ డివిజను పరిధి క్రింద 1+11 (పన్నెండు) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 98 చ.కి.మీ. కాగా, జనాభా 37,061. జనాభాలో పురుషులు 18,873 కాగా, స్త్రీల సంఖ్య 18,188. మండలంలో 9,022 గృహాలున్నాయి.

మండలంలోని రెవిన్యూ గ్రామాలు 

 అనంతారం
 అన్నారం
 కానుకుంట
 కొత్తపల్లి
 గుమ్మడిదల
 దాచారం
 దోమడుగు
 నల్లపల్లి
 ప్యారానగర్
 బొంతపల్లి
 మంబాపూర్
 లక్ష్మాపూర్

మూలాలు

వెలుపలి లంకెలు 

2016 లో ఏర్పాటైన తెలంగాణ మండలాలు